stanford-oval/wikipedia huggingface dataset:
Isonkyrön 1700-luvun markkinat

Isonkyrön 1700-luvun markkinat on järjestetty Isossakyrössä Pohjanmaan ja Etelä-Pohjanmaan maakuntien rajalla vuodesta 1994 lähtien. Tapahtuma on vakiinnuttanut paikkansa käsityöläismarkkinoiden keskuudessa. 1700-luvun markkinat ovatkin kolmanneksi suurimmat vanhan ajan markkinat Suomessa.
Markkinat järjestetään joka vuosi elokuun toisena viikonloppuna kulttuurihistoriallisella museoalueella, Isonkyrön vanhan kirkon kupeessa. Tapahtumaan osallistuu vuosittain tuhansia kävijöitä niin läheltä kuin kaukaa. Myyjiä saapuu vuosittain noin 130 eri puolilta Suomea ja osa muualta Euroopasta. Yhteistä myyjille on käsityön sekä vanhanajan perinteiden kunnioittaminen. Markkinoilla on tarjolla myös aiheeseen liittyviä oheistapahtumia kuten historialuentoja, historian elävöittäjiä, musiikkiesityksiä, teatteriesityksiä, ohjelmaa lapsille sekä käsityöläisten työnäytöksiä.
Isonkyrön 1700-luvun markkinat on kulttuuritapahtuma, joka omalta osaltaan ylläpitää aitoa, vanhaa talonpoikaiskulttuuria. Lisäksi tapahtuma luo puitteet kävijöille aidon käsityöperinteen, kestävän kehityksen ja läsnäolon merkityksestä nykypäivän arjessa.
Markkinoita on järjestetty yksittäisten henkilöiden talkoovoimalla sekä paikkakunnan yhdistysten, kuten paikallisen kotiseutuyhdistyksen jaoston avulla.
Napuen taistelun ennallistamisnäytös on järjestetty Isonkyrön 1700-luvun markkinoiden yhteydessä vuonna 2014.
Far Cry 4

| Far Cry 4 |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Steam, Humble Store, Microsoft Store, Epic Games Store, Ubisoft Store, PlayStation Store ja Amazon Luna
Ohjaaja:  Alex Hutchinson
Käsikirjoittaja:  C.J. Kershner Lucien Soulban Liz Albl Li Kuo
Säveltäjä:  Cliff Martinez
Pelisarja:  Far Cry
Pelimoottori:  Dunia Engine 2 (muokattu)
Julkaistu:  NA 18. marraskuuta 2014EU 20. marraskuuta 2014AUS 20. marraskuuta 2014JP 22. tammikuuta 2015
Lajityyppi:  ensimmäisen persoonan ammuntapeli, toimintaseikkailu
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  PEGI 18  USK 18 
Alusta:  Microsoft Windows, PlayStation 3, PlayStation 4, Xbox 360, Xbox One
Jakelumuoto:  Uplay, Steam
Lisää peliartikkeleitaVideopelien teemasivulla
Infobox OK    : 
Far Cry 4 on Ubisoft Montrealin kehittämä ja Ubisoftin julkaisema ensimmäisen persoonan ammunta- ja toimintaseikkailupeli. Peli julkaistiin marraskuussa 2014 PlayStation 3:lle, PlayStation 4:lle, Xbox 360:lle ja Xbox Onelle. Peli on Far Cry -pelisarjan neljäs osa ja jatko-osa vuoden 2012 videopelille Far Cry 3. Peliin on julkaistu ladattavaa sisältöä, mm. erityinen Yeti-kampanja, lisää tehtäviä edellisestä osasta tutulle Hurkille ja erinäisiä aseita ja moninpelikenttiä.
Pelaaminen

Pelaaminen tapahtuu samankaltaisella tavalla kuin edellisessä Far Cry 3:ssa. Peli on laajempi ja päähenkilöllä on side paikkaan, johon tapahtumat sijoittuvat.
Pelaaja voi saada Karma-pisteitä pienten tapahtumien kautta, kuten esimerkiksi auttamalla kapinallisia tappamaan Pagan Minin sotilaita, ja pyörittämällä rukousmyllyjä. Pelaaja voi käyttää hyväkseen norsuja ratsastamalla niillä ja ampumalla vihollisia niiden selästä. Norsu on myös tehokas tuhoamaan esteitä tieltään. Vuorilla liikkumista helpottaa heittokoukku, jolla voi kiivetä vuoria pitkin ylös, sekä heijata itsensä rotkojen ylitse.
Pelaaja voi nyt myös ampua samalla kun ajaa, mutta vain käsiaseilla.
Vesistöissä on nyt vihamielisiä paholaiskaloja, sekä muitakin uusia eläimiä on lisätty peliin. Pelaaja voi myös tehdä Takedown ominaisuuden suojasta lähimmällä viholiselle.
Tarina > Sijainti

Peli sijoittuu kuvitteelliseen Kyratin valtioon, joka on yhdistelmä Nepalia, Thaimaata ja Tiibetiä kulttuurissaan ja visuaalisessa ilmeessään.
Tarina > Hahmot

Ajay Ghale on pelin 26-vuotias päähenkilö, joka lähtee Lakshmanaan ripottelemaan äitinsä tuhkia tämän kotikonnuille.
Pagan Min on 48-vuotias pahansuopa, sarkastinen ja omalaatuinen Kyratin diktaattori. Hän pukeutuu äärimmäisen näyttävästi sekä tyylikkäästi. Pelissä käy ilmi, että Min ei halua Ajaylle loppujen lopuksi mitään pahaa, osasyynä tähän myös tämän rakastuttua Ajayn äitiin Ishiwariin. Kuolee Ajayn tappamana pelaajan päätöksistä riippuen, tai pakenee Kyratista jättäen maan Ajaylle "perintönään".
Sabal on 36-vuotias Ajayn pelastanut, perinteitä suosiva kapinallisten toinen johtajista. Kuolee pelaajan päätöksien mukaan Ajayn ampumana, tai jatkaa Kultaisen Polun johtajana. Ajay voi myös säästää tämän hengen, käskien tätä poistumaan Kyratista.
Amita on 25-vuotias Sabalin kanssa johtajuudesta kiistelevä kapinallisnainen. Ensimmäinen naisjohtaja Polussa, joka on tuonut Amitalle myös ongelmia. Suosii edistystä Kultaiselle polulle. Kuolee pelaajan päätöksien mukaan Ajayn ampumana, tai jatkaa Kultaisen Polun johtajana. Ajay voi myös säästää tämän hengen, käskien tätä poistumaan Kyratista.
Bhadra on 14-vuotias, Amitan suojeluksissa oleva nuori tyttö.
Hurk Drubman Jr. on 42-vuotias, edellisestä osasta tuttu rääväsuinen jenkki. Hurk on myös pelattava hahmo moninpelissä.
Willis Huntley on 49-vuotias, edellisestä osasta tuttu vannoutunut patriotti joka auttaa Ajaytä hetkellisesti ja lopulta pettää tämän.
Yuma Lau on 44-vuotias Pagan Minin varapäällikkö Shanghaista.
Paul "de Pleur" Harmon on 46-vuotias Pagan Minin varapäällikkö. Tällä on vaimo, Laura, sekä tytär Ashley. Ainoa Paganin luottohenkilöistä, jota ei voi tappaa. Tämän kohtalo on epäselvä. Hänet on mahdollista löytää Banabur kylän läheltä. Hän on sidottuna häkkissä ja hänet on mahdollista tappaa tuolloin.
Noore Naijjar on nainen, joka myy huumeita Keski-Kyratissa ja järjestää verisiä taisteluita Shanathissa. Kuolee Ajayn tappamana tai itsemurhaan kuullessaan perheensä saaneen surmansa.
Rabi Ray Rana on Kyratin kapinallisradiokanavaa ylläpitävä mies.
Longinus on Ajayta ja Kultaista polkua auttava afrikkalainen asekauppias. Selvittyään päähän kohdistuneesta ampumahaavasta tämä tuli uskoon, ja ilmeisesti menetti järkensä.
Ishiwari Ghale on Ajayn kuollut äiti.
Mohan Ghale on Ajayn kuollut isä.
Sherpa on asekauppias, joka ei tarinan kannalta ole olennainen hahmo. Häneen voi kuitenkin törmätä ympäri Kyratia myymässä aseita ja ammuksia.
Tarina > Juoni

Ajay Ghale matkaa kotiseudulleen Kyratiin, Himalajalle ripotellakseen edesmenneen äitinsä tuhkat Lakshmanaan. Ajay joutuu pian keskelle sisällissotaa, jossa Kyratin diktaattori Pagan Min yritetään syöstää vallasta. Tie hautapaikalle ei ole helppo, sillä Ajay sotkeutuu mukaan isänsä perustamaan vastarintaliikkeeseen, Kultaiseen Polkuun. Polun kaksi johtajaehdokasta, edistystä suosiva Amita ja perinteisiin tukeutuva Sabal kiistelevät liikkeen tulevaisuudesta. Ajay saa pelin aikana päättää kumman puoleen kääntyy tehtävissään.
Ajay nousee pian Kyratin kolmanneksi johtajaehdokkaaksi avuliaisuutensa tähden, ja eliminoi useita Minin luottohenkilöitä. Ajayn saadessa enemmän sananvaltaa hän saa tehtäväkseen tappaa tai karkottaa Sabal tai Amita uuden johtajan tieltä. Lopuksi hän lähtee eliminoimaan itse Pagan Miniä. Ajay saa päätettäväkseen joko tappaa miehen tai illastaa tämän kanssa. Tappamalla peli päättyy kun taas säästämällä he vievät Ishiwarin tuhkat tämän haudalle ja Pagan Min kertoo jättävänsä Kyratin Ajayn haltuun.
Tehtyään päätöksen Ajay tapaa Kultaisen Polun uuden johtajan, mutta kyseenalaistaa tämän johtamistapoja. Ajay saa vielä yhden mahdollisuuden halutessaan tappaa uuden johtajan, jotka voi löytää pitkin Kyratia.
Pelin alussa Pagan Minin pyytäessä Ajayta odottamaan pöydässä Ajay voi joko lähteä tai odottaa. Odottaessaan tarpeeksi kauan Min palaa pahoitellen viivästystä, ja vie Ajayn äitinsä hautapaikalle ripottelemaan tuhkia. Tämä loppu on peliin piilotettu pääsiäismuna.
Kehitys

Ubisoft Montrealin tekninen johtaja Stephen McAuley on kertonut kehitystavoitteista ja teknisistä ratkaisuista Game Developers Conferencessa. Yksi tavoitteista oli säilyttää edellisen sukupolven pelimoottori Far Cry 3:sta. Aiemman sukupolven pelimoottori aiheutti rajoitteita mitä oli teknisesti mahdollista tehdä muun muassa valaistuksessa.
Pelin kehityksessä voitiin siirtää CPU:n tehtäviä GPU:lle, joka paransi suorituskykyä verrattuna aiemman sukupolven pelimoottoreihin.
Pelin kehittäjät vierailivat Nepalissa ympäristöä tutkiakseen, mutta päätyivät muuttamaan myös pelin lähestymistapaa tavattuaan sisällissodan kokeneita ihmisiä.
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
GameSpot: 7/10
IGN: 8.5/10
The Guardian: 
Peli on saanut IGN:n arvostelussa arvosanaksi 8.5/10.
Peli on saanut GameSpotin arvostelussa arvosanaksi 7/10.
Peli on saanut The Guardianin arvostelussa 5/5 tähteä.
Ääninäyttelijät

| 0 | 1 | 2 |
| --- | --- | --- |
|  Troy Baker  | … |  Pagan Min   |
|  Naveen Andrews  | … |  Sabal   |
|  Janina Gavankar  | … |  Amita   |
|  Travis Willingham  | … |  Paul 'De Pleur' Harmon   |
|  Gwendoline Yeo  | … |  Yuma   |
|  Hasan Minhaj  | … |  Rabi Ray Rana   |
|  Emerson Brooks  | … |  Longinus   |
|  Dylan Taylor  | … |  Hurk   |
|  Alain Goulem  | … |  Willis   |
|  James A. Woods  | … |  Ajay   |
|  Bryce Hodgson  | … |  Reggie   |
|  Chad Krowchuk  | … |  Yogi   |
|  Dharini Woollcombe  | … |  Bhadra   |
|  Mylène Dinh-Robic  | … |  Noore   |
|  Shawn Ahmed  | … |  Dharpan   |
Aiheesta muualla

Far Cry 4 MobyGamesissa (englanniksi)
Far Cry 4 Internet Movie Databasessa (englanniksi)
Kuvankaappaus pelin aloituskappaleesta. Ylävasemmalla näkyy tämänhetkinen kohde, ja alavasemmassa kartta sekä terveyden määrä.
Isometria

Isometria on metristen avaruuksien välinen kuvaus, jossa pisteiden kuvat ovat aina yhtä etäällä toisistaan kuin itse pisteet.
Määritelmä

Olkoon  (X,d_{1}) ja  (Y,d_{2}) metrisiä avaruuksia. Kuvaus  f:X\rightarrow Y on isometria jos ja vain jos kaikilla  x,y\in X pätee
Tason  \mathbb {R} ^{2} ja kolmi­ulotteisen avaruuden  \mathbb {R} ^{3} isometrioita itselleen ovat yhtenevyyskuvaukset.
Ilmastonmuutoksen kieltäminen

Ilmastonmuutoksen kieltäminen eli ilmastonmuutosdenialismi tai ilmastodenialismi tarkoittaa näkemyksiä, jotka kiistävät ihmisen aiheuttaman ilmastonmuutoksen. Näkemys on alan tutkijoiden joukossa hyvin harvinainen, ja noin 90–100 % tutkijoista kannattaa valtavirran näkemystä, jonka mukaan ihmisen toimet aiheuttavat tämänhetkistä ilmaston lämpenemistä.
Ihon valkaisu

Ihon valkaisu on ihon värin vaalentamista kemiallisesti melaniinin tuotantoa vähentämällä. Valkaisu tehdään joko vaaleiden tai tummien iholäikkien täplittämän ihon värin tasoittamiseksi tai koko ihon vaalentamiseksi kauneusihannetta vastaavaksi.
Turvallisimpana keinona häiritsevien iholäiskien vaalentamiseen pidetään voidetta, joka sisältää hydrokinonia, kortisonia ja tretinoiinia eli A-vitamiinihappoa. Sen haittavaikutuksena voi olla tummien pilkkujen ilmaantuminen, punoitus tai ihottuma. Hydrokinonin epäillään myös mahdollisesti aiheuttavan syöpää, ja kosmetiikassa hydrokinonin käyttö on EU-säädösten mukaan kiellettyä. Joissain maissa, etenkin Afrikassa, valkaisuun voidaan käyttää erityisen myrkyllisiä aineita, kuten elohopeaa tai klobetasolipropionaattia. Kiinassa valkaisevien voiteiden markkinat ovat villit, ja aineita käytetään usein väärin.
Ihon valkaisu kauneusihanteen tavoittelemiseksi on hyvin yleistä etenkin tummaihoisten kansojen keskuudessa Afrikassa, Intiassa ja Amerikassa. Maailman terveysjärjestön mukaan Nigeriassa 77 prosenttia naisista käyttää säännöllisesti vaalennustuotteita. 25–34-vuotiaista aasialaisista miltei puolet on käyttänyt ihoa vaalentavia aineita. Ihon valkaisu on hyvin suosittua myös Kiinassa, missä nykyisin lähes kaikki ihovoiteet sisältävät valkaisevia aineita. Kiinan tunnetuimmat elokuvatähdet ja televisioesiintyjät ovatkin yleensä vaaleaihoisia, ja he mainostavat näkyvästi valkaisuvoiteita. Aasiassa vaaleaa ihoa arvostetaan, koska vain yläluokalla on ollut varaa olla sisätiloissa pois ihoa ruskettavasta auringosta.
Koko Aasian ihonvalkaisuliiketoiminnan arvoksi vuonna 2010 on laskettu 14 miljardia euroa, josta Kiinan osuus on yli kolmasosa. Toisen arvion mukaan pelkkien vaalennusvoiteiden liiketoiminnan arvo ylittää 10 miljardia dollaria vuoteen 2015 mennessä.
Ihor Hlavan

| Mitalit | Mitalit | Mitalit |  |
| --- | --- | --- | --- |
|  Hlavan vuoden 2013 MM-kilpailuissa. |  Hlavan vuoden 2013 MM-kilpailuissa. |  Hlavan vuoden 2013 MM-kilpailuissa. |  |
Maa:   Ukraina
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Moskova 2013 | 50 km kävely |  |
Ihor Kostjantynovytš Hlavan (ukr. Ігор Костянтинович Главан, s. 25. syyskuuta 1990 Nazarivka, Ukrainan SNT, Neuvostoliitto) on ukrainalainen kilpakävelijä.
Hlavan voitti 50 kilometrillä MM-pronssia Moskovassa 2013: hän sijoittui kilpailussa alun perin neljänneksi mutta nousi mitaleille venäläisen Mihail Ryžovin dopingkäryn myötä. Lontoon kesäolympialaisissa 2012 Hlavan sijoittui 50 kilometrillä 16:nneksi, ja Rio de Janeiron kesäolympialaisissa 2016 hän sijoittui 20 kilometrillä 35:nneksi sekä keskeytti 50 kilometrillä. Zürichin EM-kilpailuissa 2014 hän oli 50 kilometrillä viides ja Pekingin MM-kilpailuissa 2015 20 kilometrillä neljäs.
Hlavan sijoittui Lontoon MM-kilpailuissa 2017 50 kilometrillä alun perin neljänneksi, mutta tulos hylättiin hänen jäätyään kiinni kiellettyjen aineiden käytöstä 25. heinäkuuta 2017 tehdyssä testissä. Hän sai kilpailukiellon ajalle 25.7.2017–24.7.2019 ja uudelleen 15.7.2021–14.7.2022. Myös kilpailukieltojen välissä kävellyt tulokset hylättiin. Budapestin MM-kilpailuissa 2023 hän oli 35 kilometrin kävelyssä 33:s.
Fosforipitoisuus (limnologia)

Fosforipitoisuus on vesistöjen tutkimuksessa yksi luonnonveden ominaisuutta ilmaiseva suure, jolla pyritään selvittämään vesistön eliöiden ravintotilannetta. Fosfori on yleensä ensimmäiseksi loppuva ravintoaine, joten sen esiintyminen on tärkein tekijä vesistön ravintotilanteen kartoituksessa. Fosforia esiintyy maankuoressa mineraaleina, joista sitä liukenee eroosion vaikutuksessa pieniä määriä pohja- ja pintavesiin. Veden mukaan sitä kulkeutuu vesistöihin ja meriin. Fosforin määrää luonnossa seurataan ihmisen luontoa voimakkaasti kuormittavan toiminnan vuoksi. Fosforipitoisuudella tarkoitetaan eri fosforia sisältävien yhdisteiden liuennutta määrää litrassa vettä.
Fosforia esiintyy kallioperässä ja maaperässä erilaisina yhdisteinä, joista yleisin on apatiitti. Sitä louhitaan 35 eri maassa, joista Marokossa on suurin tuotantolaitos. Myös Siilinjärvellä louhitaan apatiittia.
Mittaaminen

Fosforin pitoisuus voidaan määrittää monella eri menetelmällä. Sekoittamalla molybdaatti-reagenssiä fosforiliuokseen sinertyy se fosforipitoisuuden mukaisesti. Sinertyneen veden asborbanssi (valon absoboitunut määrä) korreloi fosfaattipitoisuuden kanssa. Liuoksen valmistusmenetelmä valitaan sen mukaan, mitataanko fosfaatin määrää (SFS3025) vai kokonaisfosforin määrää (SFS3026). Yleisin ilmoitettu pitoisuus on mikrogrammoja litrassa vettä eli µg/l taikka milligrammaa kuutiometrissä vettä eli mg/m³. Huomaa, että 1 µg/l = 1 mg/m³. Kun muidenkin ravinteiden mitattuja tuloksia on taulukoitu runsaasti, voidaan yksikköön lisätä fosforin kemiallinen merkki P eli µg P/l.
Mittaaminen > Kokonaisfosforin pitoisuus

Vesistöjen rehevyystutkimuksissa määritetään aina kokonaisfosforin pitoisuus. Liuoksen erilaiset fosforin yhdisteet muutetaan voimakkaalla peroksodisulfaatilla ortofosfaatiksi. Liuos valmistetaan sitten absorbanssin määritystä varten.
Mittaaminen > Fosfaattien pitoisuus

Epäorgaanisten fosfaattien pitoisuus kertoo siitä fosforin muodosta, jota levät ja kasvit kykenevät hyödyntämään parhaiten. Fosfaatit ovat fosforihapon ( H_{3}PO_{4}) suoloja ( PO_{4}^{3+}), joiden ioneita tai yhdisteitä esiintyy vähäisiä määriä vedessä. Sitä mitataan kuitenkin harvoin ja silloin sen arvo erotetaan kokonaisfosfaatin arvosta merkitsemällä yksiköksi μg PO4/l. Sitä tarvitaan yleensä, kun lasketaan ravinnesuhteiden ja minimiravinteiden arvoja. Sen pitoisuudet ovat erittäin pienet, sillä se joutuu yleensä heti eliöiden ravinnoksi. Talvella kasvi- ja levätuotannon ollessa pienimmillään, kohoavat järvien vedessä fosforien  pitoisuudet arvoon 5–10 μg PO4/l ja rehevissä järvissä arvoon 20–50 μg PO4/l.
Mittaaminen > Ekosysteemien pitoisuuksia

Karuissa suomalaisissa järvissä kokonaisfosforin pitoisuudet jäävät raja-arvon 10 μg/l alle. Karuissa humusvesissä (dystrofinen järvi) arvot ovat hieman korkeammat eli 10–15 μg/l. Rehevissä järvissä pitoisuus ylittää raja-arvon 20 μg/l. Erilaisten ravintoluokiteltujen vesistöjen kokonaisfosforin arvot voivat olla:
vähäravinteinen (karu, oligotrofinen järvi) 0–15 μg/l
keskiravinteinen (mesotrofinen järvi) 15–25 μg/l
runsasravinteinen (rehevä, eutrofinen järvi) 25–100 μg/l
ylirehevä (hypertrofinen järvi) 100 μg/l–
Mittaaminen > Rehevyysluokittelu

Rehevyysluokituksessa käytetään hieman poikkeavaa jaottelua (suluissa Vesihallituksen käyttämien yleisluokituksen rajat):
karu  0–10 μg/l (0–12 μg/l)
lievästi rehevä 10–20 μg/l (12–30 μg/l)
rehevä 20–50 μg/l (30–50 μg/l)
erittäin rehevä 50–100 μg/l (50–100 μg/l)
ylirehevä 100– μg/l (100– μg/l)
Levämäärät alkavat kohota selvästi jo 20 μg/l pitoisuuksissa.
Fosfori vesistöissä > Fosforikierto

Fosforia esiintyy kalliossa epäorgaanisina yhdisteinä, joita liukenee eroosion vaikutuksesta vesistöihin. Sitä esiintyy eliöiden soiluissa ja erityisesti luissa ja hampaissa, joista sitä myös valmistetaan. Fosfori on luonnossa elintärkeä ja korvaamaton ravintoaine, joka osallistuu eliöiden kudosmuodostukseen erilaisten tärkeiden yhdisteiden muodossa. Fosforinpuute rajoittaa eliöiden lisääntymistä, sillä se on levien ja kasvien tärkeä ravintoaine eli minimitekijä. Veteen liuennut fosfori kuluu levien ja kasvien lisääntymiseen, joten näitä ravintonaan käyttävät muut eliöt lisääntyvät myös. Eliöiden kuollessa hajoaa niiden kudokset ja fosfori vapautuu taas veteen. Osa fosforista painuu kuitenkin vesistön pohjalle ja sedimentoituu mutaan. Jos vesistön happi- ja happamuusolosuhteet ovat normaalit, jää se myös sinne. Veden hapettomuus tai kohonnut happamuustaso (pH 9–10) liuottavat kuitenkin fosforin takaisin veteen ja silloin puhutaan järven sisäisestä kuormituksesta. Hapettomuutta esiintyy yleensä rehevöityneen järven alusvedessä pohjan lähellä. Happamuusasteen kohoaminen voi johtua kiihtyneestä levätuotannosta päällysvedessä ja sen aiheuttama emäksisyys liuottaa järven sedimenttien fosforia. Silloin veden fosforipitoisuus saattaa 2–3-kertaistua lyhyessä aikaa.
Fosfori vesistöissä > Vesistön kuormitus ja rehevöityminen

Ihminen kuormittaa luontoa Suomessa lannoittaessaan peltoja ja metsiä, ojittamalla metsiä ja soita sekä päästäessään jätevesiä luontoon. Fosforia pääsee luontoon pääasiassa teollisuuden päästöinä, yhdyskuntajätteiden muodossa ja ihmisten käsittelemättömien tai puhdistettujenkin jätevesien muodossa. Teollisuuden ja yhdyskunnan päästöt ovat pienetyneet vuoteen 1995 mennessä kotitalouksien ja maatilojen yhteiselle kuormitustasolle. Sen jälkeen kokonaismäärät kaikilla sektoreilla on hitaasti vähentyneet. Avainasemassa vähentämisessä ovat olleet tehostuneet vedenpuhdistuslaitokset, jotka keräävät talteen jopa 95% liuenneesta fosforista. Vaikka fosforikuormitus on tonneina laskettuna vähäistä, on sillä suuri vaikutus luonnon ravintokejun kaikkiin tasoihin.
Levien ja kasvien tuotannon kasvu johtaa niitä hyödyntävien eliöiden lisääntymiseen. Lisäravinteet suosivat rehevien vesien lajeja karujen vesistöjen lajien kustannuksella. Vaikka kasvusto lisääntyy, vähenee silti kasvilajien lukumäärä. Kalasto runsastuu, mutta rehevöitymisen lisääntyessä alkaa kalalajien lukumäärä vähentyä. Erityisesti särkikalat lisääntyvät suuresti muiden lajien kustannuksella. Levän lisääntyessä vesi sameutuu ja samalla lohikalojen yksilömäärät taantuvat. Levä pimentää myös pohjan, missä on lopulta mahdotonta enää yhteyttää auringon valossa. Kun sitten lisääntynyt biomassa hajoaa, vaatii se lisää happea. Silloin happipitoisuus vedessä alenee ja aiheuttaa happiongelmia alusvedessä. Hapeton alusvesi saa pohjasedimentteihin vajoneen fosforin liukenemaan takaisin veteen ja tämä aiheuttaa rehevöitymiseen lisäpotkun. Tätä tapahtumaa kutsutaan sisäiseksi kuormitukseksi. Tämän vuoksi järvi voi säilyä rehevänä vuosikymmeniä, vaikka fosforin määrää tulo-ojissa olisi saatu vähenemään.
Aiheesta muualla

Aurajoen fosforipitoisuus mittaushistorian suurimpia Turun Sanomat.  11.12.2015.
Siilinjärvi. Yara Suomi. Arkistoitu 11.9.2016.
Ihor Abramovytš

| Ihor Abramovytš |
| --- | --- |

Henkilötiedot
Syntynyt: 24. elokuuta 1984 (ikä 40) Harkova, Ukrainan SNT
Kansalaisuus:  Ukraina
Poliitikko
Entiset puolueet:  Opposition ohjelma – Elämän puolesta (2019–2022)
Asema:  kansanedustaja (2019–2023)
Ihor Oleksandrovytš Abramovytš (ukr. Ігор Олександрович Абрамович; s. 24. elokuuta 1984) on ukrainalainen liikemies ja poliitikko, joka toimi kansanedustajana Verh’ovna Radassa vuosina 2019–2023. Hän edusti Opposition ohjelma – Elämän puolesta -puoluetta.
Abramovytš syntyi Harkovassa. Hän on opiskellut liiketaloutta Harkovan kansantalouden akatemiassa (2007), hallintojohtamista Harkovan polyteknisessä instituutissa (2009), geofysiikkaa Ivano-Frankivskin öljy- ja kaasuteknillisessä yliopistossa (2014) ja lämpövoimatekniikkaa Kiovan polyteknisessä instituutissa (2017). Vuosina 2007–2012 hän toimi johtotehtävissä rakennusalan holdingyrityksissä. Vuosina 2012–2015 hän toimi AVEK ta Ko -konsernin yhtiöhallituksen varapuheenjohtajana. Vuosina 2015–2016 hän toimi DV Naftohazovudobuvna Kompanija -yrityksen johtajana. Vuosina 2016–2017 hän toimi Inter energy group -insinööriyhtiön johtajana. Vuosina 2017–2019 hän toimi yksityisyrittäjänä.
Vuosina 2007–2012 Abramovytš toimi Julija Tymošenkon ryhmittymän kansanedustajan Oleksandr Feldmanin avustajana. Vuoden 2019 parlamenttivaaleissa hänet valittiin Ukrainan parlamenttiin Verh’ovna Radaan Opposition ohjelma – Elämän puolesta -puolueen listan 14. ehdokkaana. Hän toimi parlamentissa talous-, vero- ja tullivaliokunnan varapuheenjohtajana. Vuonna 2019 hän oli poissa 93 %:sta parlamentin täysistunnoista. Lukuisten täysistunto- ja valiokuntapoissaolojen takia hänen kansanedustajan palkkionsa vuodelta 2019 pidätettiin.
Varallisuusilmoituksessaan vuonna 2019 Abramovytš ilmoitti omistavansa 13 asuntoa, lukuisia autoja, kalliita koruja ja kelloja, taideteoksia sekä 88 miljoonaa hryvniaa käteistä, minkä lisäksi hän ilmoitti saavansa palkkaa lähes 30 miljoonaa hryvniaa vuodessa. Vuonna 2018 hän ilmoitti hallinnoivansa neljää yritystä, jotka on rekisteröity Belizeen, Saint Kittsille ja Nevisille, Brittiläisille Neitsytsaarille sekä Seychelleille.
Abramovytš poistui Ukrainasta hieman ennen Venäjän hyökkäystä vuonna 2022 ja asui Ranskan Rivieralla. Hän erosi Opposition ohjelma – Elämän puolesta -puolueen parlamenttiryhmästä ja toimi vastikään perustetun Vidnovlennja-ryhmän (’Uudistaminen’) varapuheenjohtajana. Helmikuussa 2023 hän palasi Ukrainaan ja anoi eroa kansanedustajan tehtävästä, mihin parlamentti suostui.
Iranin keisarikunta

Iranin keisarikunta (pers. ‏کشور شاهنشاهی ایران‎, Keshvar-e Shāhanshāhi-ye Irān), tunnettiin myös nimellä Persia, oli vuodesta 1925 vuoteen 1979 olemassa ollut valtio Etu-Aasiassa. Se rajautui pohjoisessa Neuvostoliittoon, idässä Afganistaniin, sekä Pakistaniin, ja lännessä Irakiin ja Turkkiin. Sillä oli myös meriraja Omanin kanssa. Valtion väkiluku oli vuonna 1979 noin 37 miljoonaa ja sen pääkaupunki oli Teheran.
Pahlavin hallitsijasuku johti Irania vuodesta 1925 vuoteen 1979, jolloin monarkia lakkautettiin Iranin islamilaisen vallankumouksen seurauksena. Reza Pahlavi perusti dynastian vuonna 1925. Han hallitsi maata šaahina vuoteen 1941 asti, jolloin liittoutuneet pakottivat hänet luopumaan kruunusta. Reza Pahlavin seuraajakseen tuli hänen poikansa Mohammad Reza Pahlavi, joka hallitsi maata vallankumoukseen saakka.
Nimi

Vuonna 1935 šaahi pyysi kansainvälistä yhteisöä kutsumaan valtiota Iraniksi Persian sijaan. Hänen seuraajansa Mohammed Reza Pahlavi ilmoitti 1959 molempien nimien olevan hyväksyttyjä.